Tecno Spark Pro 5.5", 1GB RAM, 16GB - Black @ Best Price Online | Jumia Kenya
HomePhones & TabletsMobile PhonesSmartphonesAndroid PhonesSpark Pro 5.5", 1GB RAM, 16GB - Black
16-12-2018 by JOAN Sien ook die bladsye oor:
Centurion, met sy verfrissende klimaat, is een van die snelgroeiendste stadsgebiede in die land en die goeitempo sal na alle waarskynlikheid gehandhaaf word. Die stad het ontwikkel vanuit ‘n "slaapdorp" vir Pretoria en Johannesburg tot ‘n gesogte woongebied met uitstekende infrastruktuur, groeiende nywerheidsgebiede en ‘n mensvriendelike stadskern rondom ‘n mensgemaakte meer. Die gebied kombineer die geriewe van 'n stad met die atmosfeer van die platteland.
Dit is sentraal geleë in Gauteng, die nywerheids-, besigheids- en administratiewe hartland van Suid-Afrika. Verbinding met ander sentra rondom Centurion geskied met die hulp van twee snelweë, die Ben Schoeman- en Danie Joubert-hoofweë, asook die hoofweg tussen Pretoria, Kemptonpark en die Johannesburg Internasionale Lughawe. Alternatiewe verbindingsroetes met Pretoria, Johannesburg en die Oos- en Wesrand is ook beskikbaar.
Die metamorfose van Centurion het begin met die ontwikkeling van 'n stadkern rondom 'n mensgemaakte meer. Die eerste fase (Centurion Boulevard) is in 1985 geopen. Dit bestaan uit winkels, kommersiële, kantoor-, ontspanning- en behuisingontwikkelings.
Die totale winkeloppervlakte het 103 000 vierkante meter, waarvan 62 500 vk meter kleinhandelruimte, beslaan en is sedertdien geweldig uitgebrei. Die waterorrel in die meer is uniek in die omgewing en lok besoekers en inwoners wat ontspan tydens of na inkopies of besoeke aan die rolprentteaters en restourante in die sentrum. Die amfiteater by die meer word gereeld gebruik vir musiekkonserte en ander feeste.
Highveld Technopark, 'n tegnopark waarin hoëvlak tegnologiese navorsing en ontwikkeling gedoen word, is geleë teenoor Centurionsentrum, net suid van die Danie Joubert-hoofweg. Die gebied bestaan uit 25 erwe met 'n gemiddelde grootte van 4,4 hektaar en huisves onder andere Telkom se datasentrum.
Centurion huisves verskeie ander nywerheidsparke en nywerheidsdorpe vir ligte nywerhede, asook kantoorontwikkelings en -parke. Momentum se hoofkantoor is onlangs voltooi en Samrand is een van die uistekende ontwikkelings wat vanaf die Ben Schoeman-hoofweg sigbaar is.
Etlike goeie Afrikaans- en Engelsmediumskole asook kerke van verskeie denominasies kan in Centurion gevind word terwyl Centurion Kollege en Centurion Akademie 2000 naskoolse opleiding verskaf. Universiteite soos Unisa en Universiteit van Pretoria is binne maklike bereik terwyl talle private opleidingsinstansies opleiding binne Centurion verskaf.
Centurion is wêreldbekend vir die pragtige krieketstadion met toetstatus. Supersport Centurion is die hoofkwartier van die Noordelike Titane en Noordelikes Krieket en het 'n unieke atmosfeer vanweë sy mooi ligging en uitgebreide graswalle wat sitplek bied vir duisende toeskouers. Die stad beskik ook oor geriewe vir die beoefening van die meeste ander sportsoorte en die plaaslike rugbyspan het ontwikkel tot 'n krag in die Carltonliga.
Die stad beskik oor uitstekende mediese geriewe met Unitas Hospitaal as spilpunt en verskeie mediese sentrums, klinieke en 'n hospitum. Hoewel Centurion 'n jong, snelgroeiende stad is, beskik dit oor 'n gesonde komponent van ouer inwoners en afgetredenes wat onder andere in verskeie sentra vir die versorging van bejaardes gehuisves word.